फ्रेडरिक आगस्ट केकुले (थ्तपमकतपबी ।नहनेज ज्ञमानसम) बेंजीन की संरचना को लेकर परेशान थे। इसके अणु में कार्बन और हाइड्रोजन की संख्या 6.6 थी। अणु में कार्बन और हाइड्रोजन का अनुपात समझ से परे था और यह अविश्वसनीय भी प्रतीत हो रहा था। लेकिन, यह एक प्रायोगिक परिणाम था। अतः, अविश्वास का कोई कारण नहीं था। हालांकि किसी समाधान का न मिलना उन्हें परेशान कर रहा था। आखिर, इस अणु में इसको बनाने वाले परमाणु किसतरह जमें होंगे जिससे इस अणु में स्थायित्व आता है? वे एक बहुत ठंडी रात में देर तक इस पर सोचते रहे। सोचते-सोचते उन्होंने कुर्सी को गरमाहट के लिए आग की ओर मोड़ा। कुछ ही देर में उनको झपकी लग गई। और, वे अपनी समस्या से जुड़ा एक सपना देखने लगे। सपने में वे देखते हैं कि सभी परमाणु नृत्य कर रहे हैं और नृत्य करते-करते एक साँप के आकार में जमते जा रहे हैं और फिर वे आश्चर्य से देखते हैं कि वह साँप इस तरह मुड़ा कि उसने अपनी ही पूँछ को मुँह में ले लिया। उनकी झपकी टूटी लेकिन उनकी आँखों के सामने साँप और साँप के मुँह में पूँछ वाला दृश्य लगातार घूमने लगा। उन्हें लगा कि उनका सपना उनकी समस्या को सुलझा रहा है। उनकी आँखों में चमक आई। सच में यह बेंजीन का अणु तो वलयाकार है। कार्बन के परमाणु वलय बनाते हैं और, इन कार्बन वलयों ने रासायनिक बंधों को समझने के लिए एक सर्वथा नयी प्रणाली सुझा दी।